میخایل سااکاشویلیدن سونرا نؤوبه دیگر خاریجیلره ده گلجک.
آخار. آذ خبر وئریر کی، بو سؤزلری اؤز فیسبوک صحیفهسینده ایسرایلدن اولان پولیتولوگ آورام شمولئویچ پایلاشیب.
«منیم گورجو دوستلاریم عبث یئره اوکراینا پرزیدنتی پیوتر پوروشنکونون گورجوستانا سفرینه سئوینیردیلر. روسییا حاکمیتیندن قاچانلارا، خصوصیله، دونباسدا ووروشان اجنبیلره مصلحتیم اودور کی، تعجیلی اوکراینانی ترک ائتسینلر و اؤزلرینه یئنی سیغیناجاق تاپسینلار. یاخین زامانلاردا اوکراینادا خاریجیلرین کوتلوی شکیلده وطنداشلیقدان محروم ائدیلمهسی پروسسی باشلایاجاق. کیو اونلاردان سیغیناجاق ایستین روسلاری آرتیق ایندیدن مسکوایا تحویل وئرمهیه باشلاییب»، – شمولئویچ بیلدیریب.
قید ائدک کی، دونن اوکراینا حکومتی میخایل سااکاشویلینی اوکراینا وطنداشلیغیندان محروم ائدیب. بونا سبب کیمی اونون میقراسییا سندلرینده یانلیش معلوماتلارین یئرلشدیریلمهسی گؤستریلیب.
azb_Arab azb_Arab azb_Arab azb_Arab